**Projektas**

|  |
| --- |
| **PLUNGĖS RAJONO SAVIVALDYBĖS  TARYBA**  **SPRENDIMAS**  **DĖL NEVYRIAUSYBINIŲ ORGANIZACIJŲ projektų TEIKIANT SOCIALINES PASLAUGAS BENDRUOMENĖJE finansavimo PLUNGĖS rajono savivaldybėJE tvarkos aprašo PATVIRTINIMO**  2024 m. vasario 8 d. Nr. T1-  Plungė  Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos nevyriausybinių organizacijų plėtros įstatymo 4 straipsnio 4 dalies 2 punktu, 7 straipsnio 1 dalies 2 punktu, Socialinių paslaugų katalogo 3 skyriaus 8 dalimi, Plungės rajono savivaldybės taryba nusprendžia:  1. Patvirtinti Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašą (pridedama).  2. Pripažinti netekusiu galios Plungės rajono savivaldybės tarybos 2019 m. lapkričio 28 d. sprendimą Nr. T1-287 „Dėl Vaikų dienos centrų veiklos projektų dalinio finansavimo Savivaldybės biudžeto lėšomis tvarkos aprašo patvirtinimo “.  3. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).  Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka. |

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Socialinės paramos skyriaus vedėja Jolanta Puidokienė

PATVIRTINTA

Plungės rajono savivaldybės

tarybos 2024 m. vasario 8 d.

sprendimu Nr. T1-

**DĖL NEVYRIAUSYBINIŲ ORGANIZACIJŲ projektų TEIKIANT SOCIALINES PASLAUGAS BENDRUOMENĖJE finansavimo PLUNGĖS rajono savivaldybėJE tvarkos aprašo PATVIRTINIMO**

**I SKYRIUS**

**BENDROSIOS NUOSTATOS**

1. Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašas (toliau – Aprašas) reglamentuoja nevyriausybinių organizacijų (toliau – NVO) projektų teikiant socialines paslaugas bendruomenėje lėšų skyrimo, atsiskaitymo už gautas lėšas tvarką.

2. Lėšos NVO projektams (toliau – Projektas) įgyvendinti yra numatomos Plungės rajono savivaldybės (toliau – Savivaldybė) biudžete ir skiriamos Savivaldybės tarybos sprendimu.

3. Projektų konkurso organizavimo tikslas – mažinti asmenų su negalia, pensinio amžiaus asmenų ir kitų socialinių problemų turinčių Savivaldybės gyventojų socialinę atskirtį, gerinti jų socialinę integraciją į visuomenę, įtraukiant į socialinių paslaugų teikimo procesą socialinio darbo srityje veikiančias NVO (asociacijas, labdaros ir paramos fondus, bendrijas, sąjungas, draugijas), kurios teiktų savo veiklos teritorijoje gyvenantiems asmenims bendrąsias socialines paslaugas, sudarytų galimybes dalyvauti bendruomenės gyvenime.

4. Apraše vartojamos sąvokos suprantamos taip, kaip jos apibrėžtos Lietuvos Respublikos nevyriausybinių organizacijų plėtros įstatyme, Lietuvos Respublikos civiliniame kodekse, Lietuvos Respublikos vietos savivaldos įstatyme, Lietuvos Respublikos bendruomeninių organizacijų plėtros įstatyme, Socialinių paslaugų kataloge ir kituose teisės aktuose.

5. Aprašas taikomas tiek viešosios naudos, tiek grupinės naudos nevyriausybinėms organizacijoms.

**II SKYRIUS**

**REIKALAVIMAI PAREIŠKĖJUI**

6. Projekto paraišką turi teisę teikti įregistruota Juridinių asmenų registre Plungės rajono savivaldybės teritorijoje veikianti NVO (asociacija, labdaros ir paramos fondas, bendrija, sąjunga, draugija ar pan.) (toliau – pareiškėjas), atitinkanti šiuos reikalavimus:

6.1. pareiškėjo teikiamos bendrosios socialinės paslaugos yra įtrauktos (planuojamos įtraukti) į Savivaldybės einamųjų metų socialinių paslaugų planą;

6.2. pareiškėjas neteikia iš valstybės ir Savivaldybės biudžeto einamaisiais metais finansuojamų akredituotų socialinės reabilitacijos neįgaliesiems bendruomenėje paslaugų;

6.3. pagrindinis pareiškėjo veiklos tikslas – bendrųjų socialinių paslaugų teikimas pareiškėjo veiklos teritorijoje gyvenantiems asmenims, kuriems dėl negalios, senatvės, vienišumo ar kitų socialinių problemų kylantiems individualiems pagalbos poreikiams tenkinti yra reikalingos bendrosios socialinės paslaugos bei kitos socialinės pagalbos priemonės.

**III SKYRIUS**

**TIKSLINĖS ASMENŲ GRUPĖS**

7. Projektų tikslinės asmenų grupės – tiesioginiai naudos gavėjai:

7.1. asmenys su negalia ir jų šeimų nariai;

7.2. senyvo amžiaus asmenys ir jų šeimų nariai;

7.3. kiti asmenys, turintys socialinių problemų, patiriantys socialinę atskirtį.

**IV SKYRIUS**

**FINANSUOTINOS PROJEKTO PASLAUGOS, PASLAUGŲ TURINYS IR FINANSAVIMO PRIEORITETAI**

8. Remiamos projekto tikslinei asmenų grupei teikiamos bendrosios socialinės paslaugos, nurodytos Socialinių paslaugų kataloge ir įtrauktos (planuojamos įtraukti) į einamųjų metų Savivaldybės socialinių paslaugų planą:

8.1. informavimo paslaugos – reikalingos informacijos suteikimas asmeniui apie galimybę gauti jam reikalingą socialinę pagalbą;

8.2. konsultavimo paslaugos – kartu su asmeniu išsiaiškinama jo socialinė problema ir ieškoma veiksmingų būdų šios problemos sprendimui;

8.3. sociokultūrinės paslaugos – laisvalaikio organizavimo paslaugos pareiškėjo veiklos teritorijoje gyvenantiems asmenims, siekiant išvengti socialinių problemų. Teikiama paslauga siekiama mažinti pažeidžiamų žmonių socialinę atskirtį, sudarant galimybes bendrauti, užsiimti mėgstama veikla ir pan.;

8.4. asmeninės higienos ir priežiūros organizavimo paslaugos – suteikiama pagalba asmenims, kurie dėl mažų pajamų, skurdo ar socialinių įgūdžių stokos negali ar nesugeba pasirūpinti savo asmenine higiena. Kadangi ne visi Savivaldybės gyventojai turi sąlygas pasirūpinti savo asmenine higiena, NVO skatinamos minėtiems asmenims suteikti skalbimo, dušo ir pan. paslaugas;

8.5. aprūpinimas būtiniausiais drabužiais, avalyne ir kitais reikmenimis – būtiniausių drabužių, avalynės, patalynės ir kitų reikmenų teikimas skurdžiai gyvenantiems asmenims. Kitas šios paslaugos teikimo tikslas – aktyvinti bendruomenę, skatinti pasirūpinti sunkiau gyvenančiu bendruomenės nariu;

8.6. atsižvelgiant į asmens poreikius – kitos Socialinių paslaugų kataloge nurodytos bendrosios socialinės paslaugos.

9. Finansavimo prioritetai skiriami projektams:

9.1. skirtiems asmenims su negalia, kuriems Lietuvos Respublikos asmens su negalia teisių apsaugos pagrindų įstatymonustatyta tvarka nustatytas 55 procentų ar mažesnis dalyvumo lygis ir kurio galimybės ir pajėgumai savarankiškai rūpintis asmeniu (šeimos) gyvenimu, visapusiškai ir veiksmingai dalyvauti visuomenės gyvenime yra riboti;

9.2. skirtiems kaimo vietovėse gyvenantiems asmenims: asmenims su negalia, senyvo amžiaus asmenims, socialinę atskirtį patiriantiems asmenims ir pan.;

9.3. kuriems įgyvendinti pareiškėjas turi ir kitų finansavimo šaltinių lėšų.

**V skyrius**

**PROJEKTO paraiškų teikimas**

10. Nustatytos formos Projektų paraiškas (šio Aprašo 1 priedas) gali teikti visos Lietuvos Respublikos įstatymų nustatyta tvarka registruotos ir Plungės rajono savivaldybėje ar jo gyventojų naudai veikiančios NVO (asociacijos, labdaros ir paramos fondai, bendrijos, sąjungos, draugijos) (toliau – pareiškėjas).

11. Projektų atrankos konkursas (toliau – Konkursas) skelbiamas viešai Plungės rajono savivaldybės interneto svetainėje lapkričio–gruodžio mėn. arba einamųjų metų sausio–vasario mėn.

12. Projektų įgyvendinimo trukmė – nuo einamųjų metų pradžios iki einamųjų metų pabaigos.

13. Projektai aprašomi užpildant paraišką. Paraiška turi būti pasirašyta pareiškėjo vadovo arba jo įgalioto asmens, turinčio teisę veikti pareiškėjo vardu (vardas, pavardė ir pareigos), bei patvirtinta antspaudu, jei pareiškėjas privalo turėti antspaudą.

1. Pareiškėjas Konkursui gali pateikti tik vieną Projekto paraišką.

15. Projekto paraiškos tikslinimas pareiškėjo iniciatyva galimas tik iki Projekto paraiškų pateikimo termino pabaigos.

1. Projekto paraiškoje nurodoma:
   1. informacija apie pareiškėją (pareiškėjo teisinė forma; juridinio asmens kodas; narių skaičius; pareiškėjo vadovas; kontaktinis asmuo arba projekto vadovas; banko sąskaitos numeris ir banko pavadinimas);
   2. informacija apie projektą (projekto pavadinimas; projektui įgyvendinti prašoma suma (eurais); projekto įgyvendinimo trukmė; projekto vykdymo vieta; projekto partneriai, jei pareiškėjas jų turi, jų rekvizitai ir kontaktiniai duomenys);
   3. projekto aprašymas (trumpas projekto aprašymas; projekto tikslas ir uždaviniai; projekto dalyviai ir (ar) tikslinė projekto grupė; projekto veiklos; veiklų įgyvendinimo laikas; laukiami rezultatai ir nauda įgyvendinus projektą);
   4. projekto įgyvendinimo sąmata (toliau – sąmata), nurodant lėšų šaltinius ir kiek lėšų prašoma iš Savivaldybės biudžeto. Pildant sąmatą būtina detalizuoti išlaidas pagal kiekvieną projekte numatytą veiklą;
   5. projekto sklaida ir viešinimas;
   6. pridedamų dokumentų sąrašas.
2. Pareiškėjas kartu su Projekto paraiška pateikia šių dokumentų kopijas:
   1. dokumento, patvirtinančio asmens teisę veikti pareiškėjo vardu, jei pareiškėjui atstovauja ne jo vadovas;
   2. pareiškėjo veiklos nuostatus;
   3. užpildytą pareiškėjo deklaraciją (Aprašo 3 priedas);
   4. papildomą finansavimo šaltinį pagrindžiančius dokumentus (bendradarbiavimo raštas, ar kitas dokumentas);
   5. kitų dokumentų, kuriuos, pareiškėjo nuomone, tikslinga pateikti, kopijos.
3. Pareiškėjai, rengdami projektus, turi teisę gauti informaciją ir konsultacijas su konkursu susijusiais klausimais, kurias pagal kompetenciją teikia atsakingas darbuotojas, kurio kontaktiniai duomenys nurodomi skelbime. Informacija pareiškėjams teikiama iki paskutinės projektų pateikimo dienos.
4. Pareiškėjai užpildytą Projekto paraišką pateikia Savivaldybės administracijai iki skelbime nurodyto termino pabaigos adresu Vytauto g. 12, Plungė, įteikiant arba išsiunčiant elektroniniu paštu [savivaldybe@plunge.lt](mailto:savivaldybe@plunge.lt).

**VI SKYRIUS**

**PROJEKTO Paraiškų vertinimas ir lėšų skyrimas**

1. Projektų paraiškų vertinimui Savivaldybės administracijos direktoriaus įsakymu sudaroma NVO komisija (toliau – Komisija).
2. Komisijos sudėtį įsakymu tvirtina Savivaldybės administracijos direktorius.
3. Komisija sudaroma iš 5 narių, nurodant pirmininką ir jo pavaduotoją. Komisijos sekretoriaus funkciją vykdo Savivaldybės administracijos Socialinės paramos skyriaus (toliau – Socialinės paramos skyrius) darbuotojas, kuris nėra Komisijos narys. Į Komisijos sudėtį yra deleguojami Savivaldybės administracijos darbuotojai, NVO atstovai, biudžetinių įstaigų atstovai. Komisija sudaroma 3 metų laikotarpiui.
4. Savivaldybės administracijoje užregistruotos Projekto paraiškos perduodamos Socialinės paramos skyriui, kuris per 5 (penkias) darbo dienas nuo nustatytos paskutinės paraiškų pateikimo termino dienos įvertina, ar:
   1. paraiškos pateiktos iki skelbime nurodytos datos;
   2. paraišką pateikė organizacija, kuri yra tinkama pareiškėja (NVO sąvoką atitinkanti ir Plungės rajono savivaldybėje ar jo gyventojų naudai veikianti NVO);
   3. prie paraiškos pateikti visi prašomi dokumentai;
   4. paraiška atitinka Nuostatų 16–17 punktų reikalavimus.
5. Jeigu prie Projekto paraiškos nėra pridėti visi privalomi dokumentai arba iš pateiktų dokumentų nėra aišku, ar NVO atitinka keliamus reikalavimus, Socialinės paramos skyrius paprašo pareiškėjo trūkstamus ar papildomus dokumentus pateikti per 3 (tris) darbo dienas.
6. Projekto paraiškos atmetamos, nevertinamos ir lėšos joms neskiriamos, jeigu:
   1. paraiška pateikta pasibaigus galutiniam jos pateikimo terminui;
   2. paraišką pateikė pareiškėjas, kuris nepatenka į subjektų, turinčių teisę teikti paraiškas, grupę;
   3. pareiškėjas per 3 (tris) darbo dienas nepateikė visų reikalaujamų dokumentų ir (ar) nepateikė paaiškinimų, patikslinimų.
7. Per 10 (dešimt) darbo dienų nuo nustatytos paskutinės Projekto paraiškų pateikimo termino dienos sukviečiamas Komisijos posėdis, gautoms Projekto paraiškoms įvertinti.
8. Pirmojo posėdžio metu Komisijos nariai pasirašo nustatytos formos konfidencialumo pasižadėjimą (Aprašo 4 priedas).
9. Kiekvieną Projekto paraišką Komisijos nariai vertina kolegialiai. Projektų paraiškas pristato Komisijos pirmininkas arba pavaduotojas. Paraiškos vertinamos užpildant nustatytos formos vertinimo anketą (Aprašo 5 priedas), balų skaičių į vertinimo anketą įrašo Komisijos sekretorius. Sprendimas dėl Projekto vertinimo balų skaičiaus priimamas bendru Komisijos narių sutarimu. Jeigu išsiskiria Komisijos narių nuomonės dėl vertinimo balų skaičiaus, sprendimas dėl vertinimo balų skaičiaus priimamas balsuojant. Didžiausias galimas Projekto paraiškos balų skaičius – 100 balų. Projektų paraiškos, surinkusios mažiau nei 40 balų, nefinansuojamos.
10. Projektų paraiškos vertinimo kriterijai:
    1. Projekto atitiktis veiklos sritims;
    2. Projekto turinys;
    3. Projekto įgyvendinimo sąmata;
    4. Projekto finansavimo šaltiniai;
    5. Projekto viešinimas;
    6. Projekto nauda visuomenei.
11. Įvertinus Projektų paraiškas ir užpildžius vertinimo anketas, Komisijos sekretorius posėdžio metu parengia suvestinę, reitinguoja Projektus balų mažėjimo tvarka.
12. Komisijos posėdžio metu pirmininkas supažindina su vertinimo rezultatais.
13. Lėšos skiriamos tiems Projektams, kurie surinko daugiausia balų ir kuriems užteko Konkursui įgyvendinti numatytų Savivaldybės biudžeto lėšų. Jei, atlikus Projektų vertinimą, sutampa kelių Projektų balų suma ir neužtenka Konkursui įgyvendinti numatytų Savivaldybės biudžeto lėšų, pirmenybė teikiama tam Projektui, kuris pateiktas anksčiau. Jei Komisija priima sprendimą skirti dalį paraiškoje prašomų lėšų, ji gali priimti protokolinį sprendimą, kuriame nurodo, kokios priemonės (veiklos) ir (ar) išlaidos siūlomos finansuoti arba palikti apsispręsti pačiai NVO.
14. Lėšos NVO skiriamos Savivaldybės tarybos sprendimu.
15. Savivaldybės tarybai skyrus finansavimą NVO, pasirašoma Savivaldybės biudžeto lėšų naudojimo sutartis (Aprašo 2 priedas) (toliau – Sutartis) tarp Savivaldybės administracijos ir NVO. Sutartį, atsižvelgdamas į Savivaldybės tarybos sprendimą ir Komisijoje aptartas sąlygas, rengia Socialinės paramos skyrius. Neatsiejama Sutarties dalis yra NVO Projekto paraiška. Tuo atveju, jeigu Projektui skirtas mažesnis finansavimas nei nurodytas Projekto paraiškoje, prie Sutarties pridedama patikslinta Projekto įgyvendinimo sąmata. Sutartį su NVO pasirašo Savivaldybės administracijos direktorius.
16. Lėšos NVO pervedamos sudarius Sutartį ir pateikus Projekto sąmatą (forma B-1), patvirtintą Lietuvos Respublikos finansų ministro 2018 m. gegužės 31 d. įsakymu Nr.1K-206).

**VII SKYRIUS**

**TINKAMOS FINANSUOTI IŠLAIDOS IR LĖŠŲ PANAUDOJIMAS**

34. Skirtos Savivaldybės biudžeto lėšos gali būti naudojamos:

34.1. išlaidoms, susijusioms su Projekte numatytų socialinių paslaugų organizavimu ir teikimu, apmokėti;

34.2. patalpų, skirtų Projekte aprašytai veiklai vykdyti, eksploatavimo išlaidoms (šildymui, elektros energijai, vandentiekiui ir kanalizacijai, kitai patalpų priežiūrai) apmokėti;

34.3. Projekto vykdytojų ir dalyvių transporto išlaidoms (transporto priemonės nuomai, degalams, transporto bilietams ir pan.) apmokėti;

34.4. mažavertėms priemonėms ir reikmenims įsigyti, t. y. kanceliarinėms prekėms, higienos prekėms, ūkinės paskirties prekėms ir pan.;

34.5. ryšių išlaidoms, susijusioms su Projekto įgyvendinimu;

34.6. priemonėms, reikalingoms Projekte numatytoms veikloms įgyvendinti, įsigyti;

34.7. kitoms pagrįstoms, su socialinių paslaugų teikimu susijusioms išlaidoms apmokėti.

35. Projekto vykdytojo ir/arba finansininko darbo užmokesčiui ir su tuo susijusioms socialinio draudimo ir pan. įmokoms galima panaudoti tik tą skirtų Savivaldybės biudžeto lėšų dalį, kuri lieka apmokėjus Aprašo 34 punkte nurodytas išlaidas, bet ne daugiau kaip 10 proc. nuo Projekto įgyvendinimui skirtų Savivaldybės biudžeto lėšų.

36. Savivaldybės biudžeto lėšomis negali būti finansuojama:

36.1. pareiškėjo įsiskolinimai už praėjusį laikotarpį;

36.2. draudimas (automobilių, pastatų, žmonių ir kt.), lizingas, išperkamoji nuoma;

36.3. pastatų (patalpų) rekonstrukcija, kapitalinis remontas, statinių statyba;

36.4. transporto priemonių remontas ir eksploatacinių (išskyrus kuro ir nuomos) išlaidų apmokėjimas;

36.5. ilgalaikio turto įsigijimas, kurio minimali vertė 500 Eur, išskyrus atvejį, kai pareiškėjas prisideda ne mažiau kaip 60 procentų finansavimo iš nuosavų lėšų.

37. Esant poreikiui ar nenumatytoms aplinkybėms, pagal atskirą ir argumentuotą prašymą gali būti skiriamas papildomas finansavimas iš Projektams skirtų nepanaudotų lėšų.

38. Projektą įgyvendinanti NVO be Savivaldybės administracijos leidimo gali tikslinti Projekto išlaidų sąmatą tuo atveju, jeigu nėra įtraukiama nauja išlaidų rūšis ir išlaidų dydžio pakeitimai neviršija 10 procentų tikslinamos bendros išlaidų rūšies kiekvienos eilutės dydžio arba išlaidų dydis mažėja.

**VIII SKYRIUS**

**ATSAKOMYBĖ IR KONTROLĖ**

1. NVO per vieną mėnesį po Projekto įgyvendinimo pabaigos Savivaldybės administracijai pateikia:

39.1. nustatytos formos Projekto ataskaitą (Aprašo 6 priedas);

39.2. sutrumpintą biudžeto išlaidų sąmatos vykdymo ataskaitą (forma Nr. 2), patvirtinta Lietuvos Respublikos finansų ministro 2018 m. gegužės 31 d. įsakymu Nr. 1K-465, Lietuvos Respublikos finansų ministro 2022 m. rugpjūčio 30 d. įsakymo Nr. 1K-301 redakcija);

39.3. buhalterinės apskaitos dokumentų, pagrindžiančių biudžeto lėšų faktinį panaudojimą, suvestinę (forma Nr. 3).

40. Lėšų panaudojimo apskaitą ir kontrolę atlieka Savivaldybės administracijos Buhalterinės apskaitos skyrius.

41. Už informacijos ir su Projektu bei jo įgyvendinimu susijusių duomenų tikslumą, teisėtumą, gautų lėšų buhalterinės apskaitos tvarkymą atsako NVO. Dokumentus, susijusius su Projektu bei jo įgyvendinimu (paraiška, buhalterinės apskaitos dokumentai ir kt.), NVO privalo tvarkyti ir saugoti dokumentų tvarkymą bei saugojimą reguliuojančių teisės aktų nustatyta tvarka.

42. Savivaldybės administracija turi teisę tikrinti, kaip NVO laikosi pateiktoje Projekto paraiškoje ir Sutartyje nustatytų įsipareigojimų bei prašyti NVO pateikti Konkursui pateiktų dokumentų bei su Projekto įgyvendinimu susijusių dokumentų originalus ir (ar) jų patvirtintas kopijas.

43. Projektui įgyvendinti nepanaudotos lėšos turi  būti grąžintos į  Sutartyje nurodytą sąskaitą ne vėliau kaip per 10 (dešimt) darbo dienų po Projekto įgyvendinimo pabaigos.

44. Išaiškėjus, kad Projektas vykdomas ne pagal biudžeto lėšų naudojimo sutartyje numatytas sąlygas ar Savivaldybės biudžeto lėšos naudojamos ne pagal Projekto sąmatą, ar atsiranda arba paaiškėja aplinkybės nurodytos šio Aprašo 36 punkte, Savivaldybės biudžeto lėšų mokėjimas Projektui įgyvendinti yra stabdomas, o gautas lėšas NVO grąžina į Savivaldybės biudžetą ne vėliau kaip per 5 (penkias) darbo dienas nuo Savivaldybės administracijos rašto dėl lėšų grąžinimo išsiuntimo NVO dienos. Lėšos grąžinamos į Sutartyje nurodytą sąskaitą. Jeigu šio Aprašo 36 punkte nurodytos aplinkybės išnyksta nepasibaigus projekto įgyvendinimo terminui, Savivaldybės biudžeto lėšų mokėjimas Projektui įgyvendinti atnaujinamas, jeigu Projekto vykdymo terminas nėra pasibaigęs.

**IX SKYRIUS**

**BAIGIAMOSIOS NUOSTATOS**

45. NVO turi viešinti Projektą, kad Projekto tikslinė (-ės) grupė (-ės) ir visuomenė daugiau sužinotų apie Projekto tikslus, uždavinius, eigą, jo rezultatus. Viešindama Projektą, NVO turi laikytis teisės aktų nustatytos tvarkos bei nurodyti, kad Projektui lėšų skyrė Savivaldybė. Viešindama Projektą, NVO privalo tiksliai nurodyti, kokiu tikslu ir kiek Savivaldybės biudžeto lėšų buvo skirta bei panaudota vykdant Projektą. Savivaldybės administracija gali tikrinti, kaip NVO laikosi šiame punkte numatyto įsipareigojimo.

46. NVO duomenys tvarkomi laikantis Lietuvos Respublikos asmens duomenų teisinės apsaugos įstatymo.

47. Protokolai, sprendimai, įsakymai, biudžeto lėšų naudojimo sutarčių kopijos, visi NVO pateikti dokumentai ar jų kopijos saugomi Savivaldybės administracijoje teisės aktų nustatyta tvarka.

48. Šis Aprašas tvirtinamas ir keičiamas Plungės rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašo

1 priedas

**(Paraiškos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraišką teikiančios organizacijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens kodas, adresas, tel., el. paštas)

Plungės rajono savivaldybės administracijai

**NEVYRIAUSYBINIŲ ORGANIZACIJŲ projektų TEIKIANT SOCIALINES PASLAUGAS BENDRUOMENĖJE finansavimo PLUNGĖS rajono savivaldybėJE biudžeto lėšomis konkurso paraiška**

\_\_\_\_\_\_\_\_\_\_\_\_\_\_ Nr. \_\_\_

(data)

**1. INFORMACIJA APIE PAREIŠKĖJĄ**

|  |  |
| --- | --- |
| 1.1. Pareiškėjo pavadinimas |  |
| 1.2. Pareiškėjo teisinė forma |  |
| 1.3. Juridinio asmens kodas |  |
| 1.4. Narių skaičius |  |
| 1.5. Pareiškėjo vadovas  (vardas ir pavardė, tel., el. paštas) |  |
| 1.6. Kontaktinis asmuo ar projekto vadovas  (vardas ir pavardė, tel., el. paštas) |  |
| 1.7. Pareiškėjo banko, kitos kredito ar mokėjimo įstaigos sąskaitos numeris, banko pavadinimas |  |

**2. INFORMACIJA APIE PROJEKTĄ**

|  |  |
| --- | --- |
| 2.1. Projekto pavadinimas |  |
| 2.2. Projektui įgyvendinti prašoma suma eurais |  |
| 2.3. Projekto įgyvendinimo trukmė, projekto vykdymo vieta |  |
| 2.4. Projekto partneriai (jei yra), jų rekvizitai ir kontaktai |  |
| 2.5. Ar šiuo projektu prašoma prisidėti prie ne Plungės rajono savivaldybės biudžeto lėšomis finansuojamo projekto? | *Taip / Ne* |

**3. PROJEKTO APRAŠYMAS**

Trumpas projekto aprašymas *(problemos įvardijimas, pagrindimas, siūlomi sprendimo būdai)*, projekto tikslas ir uždaviniai *(ko siekiama projekto veiklomis)*, projekto dalyviai ar tikslinė projekto grupė *(į ką orientuojamasi, kiek dalyvių planuojama įtraukti)*, projekto veiklos, veiklų įgyvendinimo laikas *(pradžios ir pabaigos mėnesiai ar tikslios datos)*, laukiami rezultatai ir nauda įgyvendinus projektą.

|  |
| --- |
|  |

**4. DETALI PROJEKTO ĮGYVENDINIMO SĄMATA**

Pildomos tik projekto veiklas apimančios eilutės.

| **Eil. Nr.** | **Išlaidų rūšis** | **Matavi-mo vienetas** | **Kiekis** | **Vieneto kaina,**  **Eur** | **SUMA,**  **Eur** | **PRAŠOMA SUMA, Eur** |
| --- | --- | --- | --- | --- | --- | --- |
| **I.** | **išlaidos paslaugoms** | | | | | |
| **1.** | **Teikiamoms pagal atlygintinų paslaugų, autorines sutartis** | | | | | |
| 1.1. |  |  |  |  |  |  |
| 1.2. |  |  |  |  |  |  |
| ... |  |  |  |  |  |  |
| **2.** | **Maitinimo paslaugoms** | | | | | |
| 2.1. |  |  |  |  |  |  |
| 2.2. |  |  |  |  |  |  |
| ... |  |  |  |  |  |  |
| **3.** | **Transporto paslaugoms** | | | | | |
| 3.1. |  |  |  |  |  |  |
| 3.2. |  |  |  |  |  |  |
| ... |  |  |  |  |  |  |
| **4.** | **Projekto sklaidos ir viešinimo paslaugoms** | | | | | |
| 4.1. |  |  |  |  |  |  |
| 4.2. |  |  |  |  |  |  |
| ... |  |  |  |  |  |  |
| **5.** | **Kitoms paslaugoms, kurios yra būtinos siekiant įgyvendinti numatytas veiklas** | | | | | |
| 5.1. |  |  |  |  |  |  |
| 5.2. |  |  |  |  |  |  |
| ... |  |  |  |  |  |  |
| **II.** | **reikalingoms prekėms, tiesiogiai susijusioms su projekto įgyvendinimo veikla, įsigyti** | | | | | |
| **1.** | **Kanceliarinėms prekėms** | | | | | |
| 1.1. |  |  |  |  |  |  |
| 1.2. |  |  |  |  |  |  |
| ... |  |  |  |  |  |  |
| **2.** | **Projekto dalyvių maitinimui skirtoms prekėms** | | | | | |
| 2.1. |  |  |  |  |  |  |
| 2.2. |  |  |  |  |  |  |
| ... |  |  |  |  |  |  |
| **3.** | **Prizams, suvenyrams, smulkioms ūkinėms prekėms** | | | | | |
| 3.1. |  |  |  |  |  |  |
| 3.2. |  |  |  |  |  |  |
| ... |  |  |  |  |  |  |
| **4.** | **Kitoms prekėms, kurios yra būtinos siekiant įgyvendinti numatytas veiklas** | | | | | |
| 4.1. |  |  |  |  |  |  |
| 4.2. |  |  |  |  |  |  |
| ... |  |  |  |  |  |  |
| **iii.** | **ne savivaldybės biudžeto lėšomis finansuojamų projektų nuosavam įnašui padengti** | | | | | |
| 1. |  |  |  |  |  |  |
| 2. |  |  |  |  |  |  |
| ... |  |  |  |  |  |  |
| **IV.** | **NVO atributikai įsigyti** | | | | | |
| 1. |  |  |  |  |  |  |
| ... |  |  |  |  |  |  |
| **V.** | **Bankų, kitų kredito ar mokėjimo įstaigų suteiktų paslaugų už lėšų pervedimą mokesčiams** | | | | | |
| 1. |  |  |  |  |  |  |
| ... |  |  |  |  |  |  |
| **VI.** | **Komunalinėms paslaugoms, biurų ir patalpų išlaikymo išlaidoms** | | | | | |
| 1. |  |  |  |  |  |  |
| ... |  |  |  |  |  |  |
| **VII.** | **Pastatų ir patalpų remonto išlaidoms** | | | | | |
| 1. |  |  |  |  |  |  |
| ... |  |  |  |  |  |  |
|  | **IŠ VISO** | | | **X** |  |  |
| Prašoma paramos suma nuo bendros projekto vertės procentais | | | | | | **%** |

**5. PROJEKTO SKLAIDA IR VIEŠINIMAS** *(kaip bus paviešintas projektas, viešinimo priemonės, būdai, mastas)*

|  |
| --- |
|  |

**6. PRIDEDAMI DOKUMENTAI**

|  |  |
| --- | --- |
| Dokumento pavadinimas | Lapų skaičius |
| Dokumento, patvirtinančio asmens teisę veikti pareiškėjo vardu, jei pareiškėjui atstovauja ne jo vadovas, kopija |  |
| Nevyriausybinės organizacijos deklaracija |  |
| Pareiškėjo nuostatai |  |
| Papildomą finansavimo šaltinį pagrindžiantys dokumentai |  |
| Kitų dokumentų, kuriuos, pareiškėjo nuomone, tikslinga pateikti, kopijos |  |

Pareiškėjo vadovas ar įgaliotas asmuo \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

A.V.

Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašo

2 priedas

**(Biudžeto lėšų naudojimo sutarties forma)**

**SAVIVALDYBĖS Biudžeto lėšų naudojimo sutartis**

20\_\_\_\_\_\_\_ d. Nr. \_\_\_\_\_\_\_\_\_\_\_\_\_

Plungė

**I SKYRIUS**

**SUTARTIES ŠALYS**

1. Plungė rajono savivaldybės administracija, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(asmens pareigos, vardas, pavardė)*

veikiančio (-ios) pagal \_\_\_\_\_\_\_\_\_\_\_\_\_\_ (toliau – Savivaldybės administracija), ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(nevyriausybinės organizacijos pavadinimas)* *(atstovo pareigos, vardas, pavardė)*

veikiančio (-ios) pagal \_\_\_\_\_\_\_\_\_\_\_\_\_ (toliau – projekto vykdytojas),

toliau Savivaldybės administracija ir projekto vykdytojas kiekvienas atskirai vadinami Šalimi, o abu kartu – Šalimis, sudarė šią biudžeto lėšų naudojimo sutartį (toliau – Sutartis) ir susitarė dėl toliau išvardytų sąlygų.

**II SKYRIUS**

**SUTARTIES DALYKAS**

2. Sutarties dalykas yra projekto \_\_\_\_\_\_\_\_\_\_\_\_\_\_, kurio paraiška pateikta šios Sutarties priede, finansavimas. *(pavadinimas)*

3. Projektui įgyvendinti lėšos skiriamos iš Plungės rajono savivaldybės biudžeto.

4. Savivaldybės administracija įsipareigoja finansuoti projekto išlaidas. Projekto vykdytojas įsipareigoja gautas lėšas naudoti šios Sutarties 2 punkte nurodytam projektui vykdyti ir atsiskaityti Savivaldybės administracijai už skirtų lėšų panaudojimą.

**III SKYRIUS**

**SUTARTIES ŠALIŲ TEISĖS, PAREIGOS IR ATSAKOMYBĖ**

5. Savivaldybės administracija, vadovaudamasi Plungės rajono savivaldybės tarybos \_\_\_\_\_\_\_\_\_\_\_\_\_ (data) sprendimu Nr.\_\_\_\_\_ , įsipareigoja:

5.1. skirti šios Sutarties 2 punkte nurodytam projektui \_\_\_\_\_ Eur (suma žodžiais);

5.2. šios Sutarties 5.1 papunktyje nurodytą sumą ne vėliau kaip per 30 (trisdešimt) dienų pervesti į paramos gavėjo šios sutarties VI skyriuje nurodytą sąskaitą.

6. Projekto vykdytojas įsipareigoja:

6.1. šios Sutarties 2 punkte nurodytą projektą vykdyti pagal pateiktą projekto paraišką;

6.2. šios Sutarties 5.1 papunktyje nurodytas lėšas naudoti tik pagal paskirtį;

6.3. ketvirčiui pasibaigus iki kito ketvirčio pirmojo mėnesio 5 dienos pateikti ataskaitas Buhalterinės apskaitos skyriui:

6.3.1. pateikti užpildytą nustatytos formos projekto įgyvendinimo ataskaitą;

6.3.2. pateikti sutrumpintą biudžeto išlaidų sąmatos vykdymo ataskaitą (forma Nr. 2, patvirtinta Lietuvos Respublikos finansų ministro 2018 m. gegužės 31 d. įsakymu Nr. 1K-465, Lietuvos Respublikos finansų ministro 2022 m. rugpjūčio 30 d. įsakymo Nr. 1K-301 redakcija) (forma Nr. 2);

6.3.3. pateikti buhalterinės apskaitos dokumentų, pagrindžiančių biudžeto lėšų faktinį panaudojimą, suvestinę (forma Nr. 3);

7. Už sutartinių įsipareigojimų nevykdymą ar netinkamą vykdymą Sutarties Šalys atsako Lietuvos Respublikos teisės aktų nustatyta tvarka.

8. Sutartis gali būti nutraukta:

8.1. Šalių susitarimu;

8.2. vienašališkai, jei viena iš Sutarties Šalių nevykdo Sutartyje numatytų įsipareigojimų arba vykdo kitaip negu nustatyta Sutartyje, raštu pranešus kitai Šaliai prieš 15 (penkiolika) kalendorinių dienų.

9. Nutraukus Sutartį dėl projekto vykdytojo kaltės, šis privalo grąžinti visą šios Sutarties 5.1 papunktyje nurodytą sumą Savivaldybės administracijai per 5 (penkias) darbo dienas, bet ne vėliau kaip iki einamųjų metų lapkričio 30 d.

10. Sutartį nutraukus dėl Savivaldybės administracijos kaltės, ši pagal Sutarties 6.3 papunktyje nurodytus išlaidų dokumentus sumoka sąmatoje numatytas programos vykdymo išlaidas, padarytas iki Sutarties nutraukimo dienos, neviršydamas šios Sutarties 5.1 papunktyje nurodytos sumos.

11. Nepanaudotos ar panaudotos ne pagal paskirtį lėšos grąžinamos į Plungės rajono savivaldybės administracijos sąskaitą per 10 (dešimt) dienų nuo projekto įgyvendinimo pabaigos, bet ne vėliau kaip iki einamųjų metų gruodžio 15 d.

**IV SKYRIUS**

**SUTARTIES GALIOJIMAS**

12. Sutartis įsigalioja nuo jos pasirašymo dienos.

13. Sutartis galioja iki einamųjų metų pabaigos.

**V SKYRIUS**

**BAIGIAMOSIOS NUOSTATOS**

14. Ginčai tarp Šalių dėl šios Sutarties vykdymo sprendžiami Šalių derybomis, o nepavykus susitarti – Lietuvos Respublikos įstatymų ir kitų teisės aktų nustatyta tvarka.

15. Sutarties Šalims Sutarties sąlygos yra aiškios ir suprantamos.

16. Sutartis sudaryta dviem egzemplioriais, po vieną kiekvienai Šaliai. Abu Sutarties egzemplioriai turi vienodą teisinę galią.

17. Sutartis gali būti keičiama esant abiejų Šalių raštiškam susitarimui. Tuo atveju visi Sutarties punktai, prieštaraujantys pakeitimams, netenka galios. Visi Sutarties pakeitimai, papildymai, priedai galioja, jeigu jie sudaryti raštu ir patvirtinti abiejų Šalių ir įgaliotų atstovų parašais.

18. Šalys patvirtina, kad turi teisę sudaryti Sutartį, taip pat, kad šios Sutarties pasirašymo metu galioja visi teisės aktų nustatyti ir šiai Sutarčiai sudaryti reikalingi įgaliojimai, patvirtinimai ir kad šios Sutarties sudarymas neprieštarauja įstatymams, Šalių įstatams, kitiems steigimo dokumentams, taip pat, jei reikia, yra gauti visi valdymo organų ar kitų asmenų leidimai ir sprendimai sudaryti Sutartį.

19. Šalių atstovai, pasirašę Sutartį, pareiškia, kad veikia suteiktų įgaliojimų ribose, kurie suteikti nepažeidžiant Lietuvos Respublikos įstatymų, įstatų, kitų steigimo dokumentų, valdymo organų reglamentų ir kitų norminių teisės aktų reikalavimų, ir atstovas įsipareigoja atsakyti tuo atveju, jei Sutartis bus nuginčyta dėl to, kad ji buvo sudaryta pažeidžiant kompetenciją, viršijus suteiktus įgaliojimus arba prieštarauja steigimo dokumentuose nurodytiems tikslams.

20. Sutarties priedai:

20.1. Projekto paraiška.

20.2. Kiti priedai.

**VI SKYRIUS**

**SUTARTIES ŠALIŲ REKVIZITAI IR PARAŠAI**

|  |  |  |
| --- | --- | --- |
| SAVIVALDYBĖS ADMINISTRACIJA |  | PROJEKTO VYKDYTOJAS |
| Plungės rajono savivaldybės administracija  Įstaigos kodas 188714469  Adresas: Vytauto g. 12, Plungės  A. s. LT434010043000070025  Bankas Luminor Bank, AB  Banko kodas 40100  Tel. (8 448) 73 110  El. p. [savivaldybe@plunge.lt](mailto:savivaldybe@plunge.lt) |  |  |
|  |  | *Adresas* |
|  |  | *Juridinio asmens kodas* |
|  |  | *PVM mokėtojo kodas* |
|  |  | *Banko sąskaitos Nr.* |
|  |  | *Bankas* |
|  |  | *Banko kodas* |
|  |  | *Tel.* |
|  |  | *El. p.* |
|  |  |  |
| *Atstovo pareigos* |  | *Atstovo pareigos* |
| *Vardas, pavardė* |  | *Vardas, pavardė* |
|  |  |  |
| *(parašas)* |  | *(parašas)* |
|  |  |  |
| (data) |  | (data) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašo 3 priedas

**NEVYRIAUSYBINĖS ORGANIZACIJOS DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(organizacijos pavadinimas, kodas, adresas)

\_\_\_\_\_\_\_\_\_\_ \_\_\_\_\_\_\_\_\_

(data, vieta)

Aš, žemiau pasirašęs, patvirtinu, kad mano atstovaujama organizacija \_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Organizacija) yra nevyriausybinė organizacija, t. y. atitinka

*(organizacijos pavadinimas)*

visus Lietuvos Respublikos nevyriausybinių organizacijų plėtros įstatymo 2 straipsnio 3 dalyje nustatytus nevyriausybinės organizacijos sąvoką apibrėžiančius požymius:

- organizacija yra nuo valstybės ar savivaldybių institucijų ir įstaigų valdymo nepriklausomas savanoriškumo pagrindais įsteigtas visuomenės ar jos grupės naudai veikiantis viešasis juridinis asmuo, kurio tikslas nėra siekti politinės valdžios arba įgyvendinti vien tik religinius tikslus;

- organizacija nepriklauso nė vienai iš organizacijų grupių: 1) juridiniai asmenys, kurių daugiau negu 1/3 dalyvių yra juridiniai asmenys, nesantys nevyriausybinėmis organizacijomis arba religinėmis bendruomenėmis ar bendrijomis; 2) juridiniai asmenys, kurių dalyviai – juridiniai asmenys, nesantys nevyriausybinėmis organizacijomis arba religinėmis bendruomenėmis ar bendrijomis, turi daugiau negu 1/3 balsų visuotiniame dalyvių susirinkime; 3) politinės partijos; 4) profesinės sąjungos bei darbdavių organizacijos ir jų susivienijimai; 5) organizacijos, kuriose narystė privaloma tam tikros profesijos atstovams; 6) sodininkų bendrijos, daugiabučių gyvenamųjų namų ir kitos paskirties pastatų savininkų bendrijos, kiti nekilnojamojo turto bendro valdymo tikslais įsteigti juridiniai asmenys; 7) šeimynos; 8) nuolatinės arbitražo institucijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A. V. *(vadovo arba įgalioto asmens pareigos, vardas, pavardė, parašas, data)*

Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašo 4 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS VIEŠAI NESKELBTI IR NEPLATINTI**

**KONKURSO INFORMACIJOS**

*\_\_\_\_\_\_\_\_\_\_\_\_\_\_\_\_\_\_*

*(data)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) Nevyriausybinių organizacijų (toliau – NVO) komisijos nariu (-e) ar sekretoriumi (-e), vertindamas (-a) Plungės rajono savivaldybės nevyriausybinių organizacijų projektų finansavimo konkurso nuostatų nustatyta tvarka organizuotam konkursui pateiktus projektus,

pasižadu:

1. saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma, esant NVO komisijos nariu (-e);

2. man patikėtus dokumentus ar duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims konfidencialios informacijos;

3. nepasilikti jokių man pateiktų dokumentų kopijų;

4. savo ir (ar) man artimų asmenų privačių interesų naudai nesinaudoti ir neleisti naudotis informacija, kurią įgijau dalyvaudamas (-a) svarstant, rengiant ar priimant NVO komisijos sprendimą, kitokia tvarka ir mastu, nei nustato Lietuvos Respublikos teisės aktai.

Esu įspėtas (-a), kad, pažeidęs (-usi) šį pasižadėjimą, turėsiu atlyginti Savivaldybės administracijai ir pareiškėjams padarytus nuostolius.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*(nurodomos pareigos* ) *(parašas) (vardas ir pavardė )*

Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašo 5 priedas

**PROJEKTO, PATEIKTO NEVYRIAUSYBINIŲ ORGANIZACIJŲ projektų TEIKIANT SOCIALINES PASLAUGAS BENDRUOMENĖJE finansavimo PLUNGĖS rajono savivaldybėJE biudžeto lėšomis KONKURSUI, VERTINIMO ANKETA**

|  |  |
| --- | --- |
| Pareiškėjo pavadinimas |  |
| Projekto pavadinimas |  |
| Vertinimo data |  |

|  |  |  |  |  |  |
| --- | --- | --- | --- | --- | --- |
| Eil. Nr. | Vertinimo kriterijai | Aplinkybės | Maksimalus balų skaičius | Vertinimo skalė | Skiriami balai |
| 1. | Projekto atitiktis veiklos sritims | Projektas atitinka veiklos sritis | 10 | 10 |  |
| Projektas neatitinka veiklos sričių | 0 |
| 2. | Projekto turinys | Projekto veiklos aprašytos aiškiai, konkrečiai, įvardyta tikslinė grupė ar dalyviai, aiškūs laukiami rezultatai | 20 | 20 |  |
| Projekto veiklos aprašytos plačiąja prasme, aptakiai, tikslinė grupė ar dalyviai įvardyti neaiškiai, nevisiškai aiškūs laukiami rezultatai | 10 |
| Projekto veiklos neaprašomos, neaiški tikslinė grupė ar dalyviai, nėra laukiamų rezultatų | 0 |
| 3. | Projekto įgyvendinimo sąmata | Projekto sąmata pagrįsta, reali, atitinka aprašytas veiklas, kiekvienos pozicijos išlaidos detalizuotos, lėšos naudojamos racionaliai | 25 | 25 |  |
| Projekto sąmata nevisiškai pagrįsta, nevisiškai reali, atitinka aprašytas veiklas, tačiau kiekvienos pozicijos išlaidos nedetalizuotos ir įvardytos tik bendru pavadinimu, kyla problemų įvertinti lėšų naudojimo racionalumą | 15 |
| Projekto sąmata silpnai pagrįsta, nevisiškai reali, tik iš dalies atitinka aprašytas veiklas, atskirų pozicijų išlaidos nedetalizuotos ir įvardytos tik bendru pavadinimu, abejotinas lėšų naudojimo racionalumas | 5 |
| Nėra pateikta projekto sąmata | 0 |
| 4. | Papildomi finansavimo šaltiniai | Projektas daugiau negu 80 proc. finansuojamas ne savivaldybės biudžeto lėšomis | 35 | 35 |  |
| Projektas ne Savivaldybės biudžeto lėšomis finansuojamas nuo 50 proc. iki 79 proc. | 25 |
| Projektas ne Savivaldybės biudžeto lėšomis finansuojamas nuo 15 proc. iki 49 proc. | 15 |
| Projektas ne Savivaldybės biudžeto lėšomis finansuojamas nuo 1 proc. iki 14 proc. | 5 |
| Projektą numatoma finansuoti tik Savivaldybės biudžeto lėšomis | 0 |
| 5. | Projekto viešinimas | Projekto viešinimas užtikrinamas | 5 | 5 |  |
| Projekto viešinimas neužtikrinamas | 0 |
| 6. | Projekto nauda visuomenei | Projektą pateikė viešosios naudos NVO | 5 | 5 |  |
| Projektą pateikė grupinės naudos NVO | 0 |
|  |  | Balų suma | **100** |  |  |

**Paraiškos, surinkusios 40 ir mažiau balų, nefinansuojamos.**

|  |  |
| --- | --- |
|  | NVO komisijos narių komentarai ir išvada |
| Prašoma suma eurais |  |
| Siūloma skirti suma eurais |  |
| Projektui įgyvendinti siūlomos skirti sumos pagrindimas *(kai siūloma skirti suma yra mažesnė, nei prašoma)* |  |

NVO komisijos pirmininkas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas, pavardė)*

Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašo 6 priedas

**(Ataskaitos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NEVYRIAUSYBINIŲ ORGANIZACIJŲ projektų TEIKIANT SOCIALINES PASLAUGAS BENDRUOMENĖJE finansuoto**

**Plungės rajono savivaldybės biudžeto lėšomis,**

**ataskaita**

\_\_\_\_\_\_\_\_\_\_\_\_\_

(data)

|  |  |
| --- | --- |
| 1. Pareiškėjo pavadinimas |  |
| 2. Projekto pavadinimas |  |
| 3. Projekto vertė eurais |  |
| 4. Projektui įgyvendinti skirta suma eurais ir jos panaudojimas |  |
| 5. Projekto įgyvendinimo trukmė, projekto vykdymo vieta |  |
| 6. Trumpas projekto veiklų aprašymas |  |
| 7. Projekto dalyvių skaičius |  |
| 8. Projekto rezultatų nauda |  |
| 9. Projekto viešinimas |  |
| 10. Iškilusios problemos, pastabos, pasiūlymai |  |

Pareiškėjo vadovas ar įgaliotas asmuo \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL NEVYRIAUSYBINIŲ ORGANIZACIJŲ projektų TEIKIANT SOCIALINES PASLAUGAS BENDRUOMENĖJE finansavimo PLUNGĖS rajono savivaldybėJE tvarkos aprašo PATVIRTINIMO“** |
| 2024 m. sausio 15 d.  Plungė |

**1. Parengto teisės akto projekto tikslai, uždaviniai, problemos esmė.** Sprendimo projekto tikslas – patvirtinti Nevyriausybinių organizacijų projektų teikiant socialines paslaugas bendruomenėje finansavimo Plungės rajono savivaldybėje tvarkos aprašą (toliau – Aprašas). Aprašas reglamentuoja projektų finansavimo Plungės rajono savivaldybės lėšomis finansuotinas veiklos sritis, projektų teikimo, vertinimo, lėšų skyrimo ir atsiskaitymo už jų panaudojimą tvarką.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Lietuvos Respublikos nevyriausybinių organizacijų plėtros įstatymo Nr. XII-717 pakeitimo įstatyme yra nurodyta, kad nevyriausybinių organizacijų finansavimo tvarką iš savivaldybės biudžeto tvirtina savivaldybės taryba.

Priėmus sprendimą pagal teikiamą projektą reikės pripažinti netekusiu galios Plungės rajono savivaldybės tarybos 2019 m. lapkričio 28 d. sprendimą Nr. T1-287 „Dėl Vaikų dienos centrų veiklos projektų dalinio finansavimo savivaldybės biudžeto lėšomis tvarkos aprašo patvirtinimo“, nes šis teisės aktas neatitinka visų nevyriausybinių organizacijų teikiant socialines paslaugas bendruomenėje teikiamų projektų finansavimo tvarkos. Šis sprendimo projektas parengtas vadovaujantis Lietuvos Respublikos nevyriausybinių organizacijų plėtros įstatymo Nr. XII-717 pakeitimo įstatymu ir Socialinių paslaugų katalogu bei kitais teisės aktais.

**3. Kodėl būtina priimti sprendimą, kokių pozityvių rezultatų laukiama.** Aprašas reglamentuos Plungės rajono savivaldybėje teikiančių socialines paslaugas nevyriausybinių organizacijų finansavimą. Šis Aprašas taikomas toms socialinėms paslaugoms, kurios nėra akredituotos ar jų veikla nėra licencijuota.

**4. Lėšų poreikis ir finansavimo šaltiniai.** Plungės rajono savivaldybės biudžete numatytos nevyriausybinių organizacijų, teikiančių socialines paslaugas bendruomenėje, projektams įgyvendinti lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybėje yra 6 nevyriausybinės organizacijos, kurios teikia socialines paslaugas bendruomenėje Plungės rajono savivaldybės gyventojams.

2023 metais nevyriausybinėms organizacijoms buvo skirta 115 000 eurų, iš jų:

1. Plungės pagyvenusių žmonių klubo „Pilnatis“ programai – 2 500 eurų;

2. Plungės sergančių cukrinių diabetu klubo Transporto paslaugų teikimo Plungės rajono savivaldybės neįgaliesiems programai – 19 200 eurų;

3. VšĮ Plungės vyrų krizių centro programai – 3 500 eurų;

4. Plungės rajono buvusių tremtinių nevyriausybinės organizacijos „Paliesti tremties“ programai – 2 300 eurų;

5. Sutrikusio intelekto žmonių globos bendrijai „Plungės viltis“ – 1 000 eurų;

6. VšĮ Plungės bendruomenės centro programai įgyvendinti – 86 500 eurų.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Neteikiamas.

**7. Sprendimo projekto antikorupcinis vertinimas.** Vadovaujantis Lietuvos Respublikos korupcijos prevencijos įstatymo 8 straipsnio 1 dalies 18 punktu atliekamas antikorupcinis vertinimas. Pažyma pridedama.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Priimtą ir patvirtintą sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

PRIDEDAMA:

<https://e-seimas.lrs.lt/portal/legalAct/lt/TAD/TAIS.463439/hhlhtoZnPY?jfwid=-aoho59x1c>

<https://e-seimas.lrs.lt/portal/legalAct/lt/TAD/TAIS.274453/TXtwVEpXns?jfwid=1908103sgk>

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

Plungės rajono savivaldybės administracijos

Socialinės paramos skyriaus vedėjaJolanta Puidokienė

Plungės rajono savivaldybės administracijos

Socialinės paramos skyriaus vyr. specialistė Jurgita Budrienė